section_heading: Opis
paragraph_text: 200px|thumb|left|Odnos veličine čovjeka (plavo) i Deinonychusa (zeleno). 200px|thumb|left|Ilustracija Deinonychusa dok leži na jajima. Deinonychus je, po najvećim poznatim primjercima, mogao biti dug do 3,4 m, s najvećom duljinom lubanje od 410 mm, visinom u kuku od 0,87 m, a mogao je težiti najviše 73 kg. U snažnim čeljustima je imao oko 60 oštrih zakrivljenih zuba. Ostrom je rekonstruirao loše očuvane lubanje koje je imao, kao široke, trokutaste i vrlo slične Allosaurusovoj glavi. Kasnije su pronađeni bolje očuvani trodimenzionalni fosili lubanje Deinonychusa i sličnih vrsta koji pokazuju da je nepce bilo više zasvođeno nego što je Ostrom mislio, zbog čega je njuška bila mnogo uža, a i jagodične kosti su bile široke, pa je tako Deinonychus imao dobar stereoskopski vid. Lubanja Deinonychusa je bila drugačija od Velociraptorove u tome što je imala glomazniji krov lubanje kao kod Dromaeosaurusa i nije imala pritisnute nosnice. I u lubanji i u donjoj čeljusti su postojali otvori koji su lubanju činili lakšom. U Deinonychusa, antorbiatlni otvori (otvor u lubanji između očiju i nosnica) su bili prilično veliki.